Σαλάτα λάχανο-καρότο με πορτοκάλι και ντρέσινγκ γιαουρτιού με πάπρικα
Η κλασική σαλάτα με λάχανο και καρότο αναβαθμίζεται με λίγες απλές κινήσεις. Προσθέτουμε ζουμερό πορτοκάλι, αμύγδαλα και ντρέσινγκ γιαουρτιού με πάπρικα και απολαμβάνουμε.
1 μικρό λάχανο, λεπτοκομμένο, 2 μέτρια καρότα, καθαρισμένα και χοντροτριμμένα, οι φέτες από 2 μέτρια πορτοκάλια, χοντροκομμένες, 100 γρ. αμύγδαλα, με τη φλούδα, 1 κουτ. γλυκού πάπρικα γλυκιά, 1/2 κουτ. γλυκού πάπρικα καυτερή (αυξομειώνουμε την ποσότητα ανάλογα με το γούστο μας), 100 γρ. γιαούρτι αγελάδος, στραγγιστό, 1/2 σκελίδα σκόρδου, λιωμένη, 1 κουτ. σούπας πετιμέζι, 30 ml χυμός λεμονιού, 30 ml χυμός πορτοκαλιού, 60 ml ελαιόλαδο , αλάτι, φρεσκοτριμμένο πιπέρι
Για τη σαλάτα λάχανο-καρότο με πορτοκάλι και ντρέσινγκ γιαουρτιού με πάπρικα ξεκινάμε προθερμαίνοντας τον φούρνο στους 150° C και στρώνουμε ένα ταψάκι με λαδόκολλα.Απλώνουμε τα αμύγδαλα σε μία στρώση και τα ψήνουμε για 15 λεπτά, μέχρι να καβουρδιστούν.Τα αδειάζουμε στον κάδο του πολυκόφτη και τα χοντροθρυμματίζουμε. Προσέχουμε να μην τα κάνουμε σκόνη, αλλά μικρά κομματάκια, ώστε να τα νιώθουμε «στο δόντι».Σε ένα μπολ ανακατεύουμε το γιαούρτι με το λάδι, το σκόρδο, τις πάπρικες, το πετιμέζι και τους χυμούς των εσπεριδοειδών.Σε μια σαλατιέρα ανακατεύουμε το λάχανο με το καρότο και το πορτοκάλι και αλατοπίπερο. Περιχύνουμε με το ντρέσινγκ γιαουρτιού, σκορπίζουμε το αμύγδαλο και σερβίρουμε.
Αμύγδαλα,Γαλακτοκομικά,Γιαούρτι,Λάχανο,Πορτοκάλι